Foto: Pixabay AQSh Davlat departamenti Polsha hukumatiga 500 million dollarlik qurol-yarog‘larni sotish haqidagi qarorni tasdiqladi. Bu haqda AQSh Mudofaa vazirligining mudofaa hamkorligi va xavfsizlik bo‘yicha boshqarmasi saytida xabar berilgan. Xususan, Polsha tomoni HIMARS mobil zalp bilan o‘t ochish tizimini, 16 ta M31A1 Unitary markali raketani, 9 ta M30A1 markali raketani xarid qilishni rejalashtirmoqda. Shuningdek, Polshaga ATACMS M57 Unitary raketa majmualarini yetkazib berish mo‘ljallanmoqda. Ularning soni 20 ta atrofida bo‘lishi kutilyapti.